Deși, aparent, autoritățile întind o mână de ajutor, rata la banca va crește dacă amâni plata timp de 9 luni.
O rată de 1.200 de lei amânată 9
luni va creşte cu circa 100 de lei pe lună în următorii cinci ani. Specialiştii te sfătuiesc să nu
amâni plata ratelor decât dacă e absolut necesar. Cine îşi amână azi plata ratelor va
avea mai multe verificări dacă va dori un credit nou.
Ţi-ai
făcut credit pentru casă, dar ai rămas fără loc de muncă din cauza crizei
generate de coronavirus. E un scenariu posibil pentru oricine. Aparent guvernul
şi băncile întind o mână de ajutor. O ordonanţă de urgenţă îţi permite să amâni
plata ratelor până la 9 luni. Atenţie însă: amânarea plăţii ratelor vine cu o
povară mai mare în viitor.Alex
Radulescu, managing partner, companie de consultanţă în domeniul
financiar-bancar: "Sfatul meu este să folosiţi această ordonanţă atâta timp cât
credeţi că este necesar, adică nu neapărat să folosiţi toate cele 9 luni de
zile şi să vă folosiţi de ea doar dacă sunteţi direct afectaţi de această
criză."O rată de 1.190 de lei la un credit ipotecar de 200.000, amânată 9 luni, va ajunge, în următorii cinci ani, o rată de 1.315 lei. Adică cu 125 de lei mai mult în fiecare lună. Diferenţele cresc pe măsură ce valoarea creditului este mai mare. Cine îşi amână azi ratele va avea parte de mai multe verificări din partea băncilor dacă vor să acceseze un credit în viitor, avertizează specialiştii.Sursa foto: Profimedia.